ddrg/super_eurlex huggingface dataset:
KOMMISSIONENS BESLUTNING

af 18. juni 1999

om ændring af beslutning 96/579/EF og 97/808/EF (om proceduren for attestering af byggevarer i henhold til artikel 20, stk. 2, i Rådets direktiv 89/106/EØF for så vidt angår henholdsvis fast vejudstyr og gulv- og terrænbelægninger)

(meddelt under nummer K(1999) 1484)

(EØS-relevant tekst)

(1999/453/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/106/EØF af 21. december 1988 om indbyrdes tilnærmelse af medlemsstaternes love og administrative bestemmelser om byggevarer(1), ændret ved direktiv 93/68/EØF(2), særlig artikel 13, stk. 4, og

ud fra følgende betragtninger:

(1) Kommissionen har tidligere vedtaget en række beslutninger om attestering af byggevarer i henhold til artikel 20, stk. 2, i direktiv 89/106/EØF; der kan være grund til at tilpasse nogle af disse beslutninger til den tekniske udvikling; dette er tilfældet for Kommissionens beslutning 96/579/EF(3) om fast vejudstyr og 97/808/EF(4) om gulv- og terrænbelægninger;

(2) de i denne beslutning fastsatte foranstaltninger er i overensstemmelse med udtalelse fra Det Stående Byggeudvalg -

VEDTAGET FØLGENDE BESLUTNING:

Artikel 1

Beslutning 96/579/EF ændres således:

1) Følgende indsættes i bilag II umiddelbart under overskriften "Byggevarer til kørebaneafmærkning": "- påstrøningsmaterialer (glasperler, friktionsmaterialer og kombinationer heraf)".

2) Følgende indsættes i bilag III, tabellen for byggevaregruppen "Fast vejudstyr (1/2)", kolonnen "Byggevare(r)" umiddelbart under overskriften "Byggevarer til kørebaneafmærkning": "- påstrøningsmaterialer (glasperler, friktionsmaterialer og kombinationer heraf)".

Artikel 2

Beslutning 97/808/EF ændres således:

1) Følgende indsættes som nyt afsnit sidst i bilag I: "Afretningsmaterialer til udendørs anvendelse

Afretningsmaterialer til indendørs anvendelse i klasse AFL, BFL og CFL med hensyn til reaktion ved brand, når ydeevnen på dette punkt kan ændre sig under fremstillingen i klasse DFL, EFL or FFL med hensyn til reaktion ved brand samt i klasse AFL når der i henhold til beslutning 96/603/EF ikke kræves prøvning for reaktion ved brand".

2) Følgende afsnit indsættes sidst i bilag II: "Afretningsmaterialer til indendørs anvendelse i klasse AFL, BFL og CFL med hensyn til reaktion ved brand, når ydeevnen på dette punkt kan ændre sig under fremstillingen (normalt byggevarer, som udsættes for kemiske forandringer, f.eks. brandhæmmende midler, eller byggevarer, for hvilke ændringer i sammensætningen kan medføre ændringer i ydeevnen med hensyn til reaktion ved brand)".

3) Følgende række indsættes sidst i tabellen for byggevaregruppen "Gulv- og terrænbelægninger (2/2)" i bilag III:

">TABELPOSITION>"

Artikel 3

Denne beslutning er rettet til medlemsstaterne.

Udfærdiget i Bruxelles, den 18. juni 1999.

På Kommissionens vegne

Martin BANGEMANN

Medlem af Kommissionen

(1) EFT L 40 af 11.2.1989, s. 12.

(2) EFT L 220 af 30.8.1993, s. 1.

(3) EFT L 254 af 8.10.1996, s. 52.

(4) EFT L 331 af 3.12.1997, s. 18.
RÅDETS AFGØRELSE

af 20. maj 1999

om indgåelse af en tillægsprotokol til associeringsaftalen EØF/Cypern med henblik på at associere Cypern med femte rammeprogram for Det Europæiske Fællesskabs indsats inden for forskning, teknologisk udvikling og demonstration (1998-2002)

(1999/460/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 170 sammenholdt med artikel 300, stk. 2 og 3, første afsnit,

under henvisning til forslag fra Kommissionen(1),

under henvisning til udtalelse fra Europa-Parlamentet(2), og

ud fra følgende betragtninger:

(1) Aftalen om oprettelse af en associering (i det følgende benævnt "associeringsaftalen") mellem Det Europæiske Økonomiske Fællesskab og Republikken Cypern(3) (i det følgende benævnt "Cypern") trådte i kraft den 1. juni 1973;

(2) en protokol om finansielt og fagligt samarbejde mellem Det Europæiske Fællesskab og Republikken Cypern(4) blev underskrevet den 30. oktober 1995;

(3) i Det Europæiske Råds konklusioner fra topmødet i Luxembourg den 12.-13. december 1997 bekræftedes muligheden for at associere kandidatlandene med Fællesskabets rammeprogram inden for forskning og teknologisk udvikling som en del af førtiltrædelsesstrategien for disse lande;

(4) Cypern har den 7. april 1998 formelt meddelt Europa-Kommissionen, at de ønsker en sådan associering:

(5) Rådet bemyndigede den 13. oktober 1998 Kommissionen til at forhandle om en tillægsprotokol til associeringsaftalen (i det følgende benævnt "protokollen");

(6) Europa-Parlamentet og Rådet for Den Europæiske Union har ved afgørelse nr. 182/1999/EF vedtaget femte rammeprogram for Det Europæiske Fællesskabs indsats inden for forskning, teknologisk udvikling og demonstration (1998-2002)(5), (i det følgende benævnt "femte rammeprogram");

(7) protokollen, hvormed Cypern associeres med femte rammeprogram, bør godkendes og undertegnes på Fællesskabets vegne -

TRUFFET FØLGENDE AFGØRELSE:

Artikel 1

Tillægsprotokollen til aftalen om oprettelse af en associering mellem Det Europæiske Økonomiske Fællesskab og Republikken Cypern godkendes hermed på Fællesskabets vegne.

Teksten til protokollen er knyttet til denne afgørelse.

Artikel 2

Formanden for Rådet bemyndiges hermed til at udpege den (de) person(er), der er beføjet til at undertegne protokollen med bindende virkning for Fællesskabet.

Artikel 3

Formanden for Rådet foretager på Fællesskabets vegne den i artikel 10 i protokollen omhandlede underetning.

Udfærdiget i Bruxelles, den 20. maj 1999.

På Rådets vegne

E. BULMAHN

Formand

(1) EFT C 89 af 30.3.1999, s. 31.

(2) Udtalelse afgivet den 14. april 1999 (endnu ikke offentliggjort i EFT).

(3) EFT L 133 af 21.5.1973, s. 2.

(4) EFT L 278 af 21.11.1995, s. 23.

(5) EFT L 26 af 1.2.1999, s. 1.
KOMMISSIONENS BESLUTNING

af 14. juni 1999

om ændring af beslutning 98/122/EF om godkendelse af det flerårige udviklingsprogram for Tysklands fiskerflåde for perioden 1. januar 1997 til 31. december 2001

(meddelt under nummer K(1999) 1533)

(Kun den tyske udgave er autentisk)

(1999/447/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2468/98 af 3. november 1998 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter(1), særlig artikel 5 og 6,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(2), særlig artikel 9, stk. 1, og

ud fra følgende betragtninger:

(1) De mål, der blev fastsat ved Kommissionens beslutning 98/122/EF af 16. december 1997 om godkendelse af det flerårige udviklingsprogram for Tysklands fiskerflåde for perioden 1. januar 1997 til 31. december 2001(3), blev fastlagt på grundlag af de oplysninger, der forelå på daværende tidspunkt;

(2) på baggrund af nye oplysninger fra Tyskland om fartøjernes historiske aktivitet bør målene for visse fartøjskategorier revideres;

(3) de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Oversigten over mål for det flerårige udviklingsprogram for Tysklands fiskerflåde for perioden 1997 til 2001 i bilaget til denne beslutning, inklusive fodnoterne, annullerer og afløser oversigten i bilaget til beslutning 98/122/EF.

Artikel 2

Denne beslutning er rettet til Forbundsrepublikken Tyskland.

Udfærdiget i Bruxelles, den 14. juni 1999.

På Kommissionens vegne

Emma BONINO

Medlem af Kommissionen

(1) EFT L 312 af 20.11.1998, s. 19.

(2) EFT L 175 af 30.7.1997, s. 27.

(3) EFT L 39 af 12.2.1998, s. 21.

BILAG

>TABELPOSITION>

NR: Nedfiskningsrisiko.

OF: Overfisket.
KOMMISSIONENS BESLUTNING

af 14. juni 1999

om ændring af beslutning 98/131/EF om godkendelse af det flerårige udviklingsprogram for Sveriges fiskerflåde for perioden 1. januar 1997 til 31. december 2001

(meddelt under nummer K(1999) 1531)

(Kun den svenske udgave er autentisk)

(1999/446/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2468/98 af 3. november 1998 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter(1), særlig artikel 5 og 6,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(2), særlig artikel 9, stk. 1, og

ud fra følgende betragtninger:

(1) De mål, der blev fastsat ved Kommissionens beslutning 98/131/EF af 16. december 1997 om godkendelse af det flerårige udviklingsprogram for Sveriges fiskerflåde for perioden 1. januar 1997 til 31. december 2001(3), blev fastlagt på grundlag af de oplysninger, der forelå på daværende tidspunkt;

(2) for at forbedre kvaliteten af pelagiske fartøjers fangster og dermed øge den andel af disse fangster, der landes til konsum, er det nødvendigt at tillade en forøgelse af disse fartøjers kapacitet;

(3) denne kapacitetsforøgelse bør opnås ved, at der overføres kapacitet fra andre fartøjskategorier, og bør ikke medføre en udvidelse af de globale mål, der er fastsat ved beslutning 98/131/EF;

(4) Forvaltningskomitéen for Fiskeri og Akvakultur har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

Oversigten over mål for det flerårige udviklingsprogram for Sveriges fiskerflåde for perioden 1. januar 1997 til 31. december 2001 i bilaget til denne beslutning, inklusive fodnoterne, annullerer og afløser oversigten i bilaget til beslutning 98/131/EF.

Artikel 2

Denne beslutning er rettet til Kongeriget Sverige.

Udfærdiget i Bruxelles, den 14. juni 1999.

På Kommissionens vegne

Emma BONINO

Medlem af Kommissionen

(1) EFT L 312 af 20.11.1998, s. 19.

(2) EFT L 175 af 30.7.1997, s. 27.

(3) EFT L 39 af 12.2.1998, s. 79.

BILAG

>TABELPOSITION>

NR: Nedfiskningsrisiko.

OF: Overfisket.
KOMMISSIONENS BESLUTNING

af 7. juni 1999

om ændring af beslutning 98/119/EF om godkendelse af det flerårige udviklingsprogram for Frankrigs fiskerflåde for perioden 1. januar 1997 til 31. december 2001

(meddelt under nummer K(1999) 1475)

(Kun den franske udgave er autentisk)

(1999/442/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2468/98 af 3. november 1998 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter(1), særlig artikel 5 og 6,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(2), særlig artikel 9, stk. 1, og

ud fra følgende betragtninger:

(1) De mål, der blev fastsat ved Kommissionens beslutning 98/119/EF af 16. december 1997 om godkendelse af det flerårige udviklingsprogram for Frankrigs fiskerflåde for perioden 1. januar 1997 til 31. december 2001(3), blev fastlagt på grundlag af de oplysninger, der forelå på daværende tidspunkt;

(2) i beslutning 98/119/EF er det anført, at målene for de flåder, der fisker i De Franske Oversøiske Departementer, vil blive fastsat, når Den Videnskabelige, Tekniske og Økonomiske Komité for Fiskeri har afgivet udtalelse om oplysningerne fra Frankrig om disse områder;

(3) på baggrund af kommentarerne fra denne komité og efter anmodning fra Frankrig bør målene for den 31. december 2001 for disse flåder nu fastsættes;

(4) Forvaltningskomitéen for Fiskeri og Akvakultur har ikke afgivet udtalelse inden for den af formanden fastsatte frist -

VEDTAGET FØLGENDE BESLUTNING:

Artikel 1

Oversigten over mål for det flerårige udviklingsprogram for Frankrigs fiskerflåde for perioden 1997 til 2001 i bilaget til denne beslutning, inklusive fodnoterne, annullerer og afløser oversigten i bilaget til beslutning 98/119/EF.

Artikel 2

Denne beslutning er rettet til Den Franske Republik.

Udfærdiget i Bruxelles, den 7. juni 1999.

På Kommissionens vegne

Emma BONINO

Medlem af Kommissionen

(1) EFT L 312 af 20.11.1998, s. 19.

(2) EFT L 175 af 30.7.1997, s. 27.

(3) EFT L 39 af 12.2.1998, s. 1.

BILAG

"DET FRANSKE HOVEDLAND

>TABELPOSITION>

NR: Nedfiskningsrisiko

OF: Overfisket

FRANSKE OVERSØISKE DEPARTEMENTER

>TABELPOSITION>"
KOMMISSIONENS BESLUTNING

af 28. juni 1999

om ændring af beslutning 92/271/EØF om indførsel til Fællesskabet af levende dyr og animalske produkter med oprindelse i eller afsendt fra Republikken Bosnien-Hercegovina

(meddelt under nummer K(1999) 1728)

(EØS-relevant tekst)

(1999/441/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 91/496/EØF af 15. juli 1991 om fastsættelse af principperne for tilrettelæggelse af veterinærkontrollen for dyr, der føres ind i Fællesskabet fra tredjelande, og om ændring af direktiv 89/662/EØF, 90/425/EØF og 90/675/EØF(1), senest ændret ved direktiv 96/43/EF(2), særlig artikel 18,

under henvisning til Rådets direktiv 90/675/EØF af 10. december 1990 om fastsættelse af principperne for tilrettelægelse af veterinærkontrollen for tredjelandsprodukter, der føres ind i Fællesskabet(3), særlig artikel 19,

under henvisning til Rådets direktiv 97/78/EF af 18. december 1997 om fastsættelse af principperne for tilrettelæggelse af veterinærkontrollen for tredjelandsprodukter, der føres ind i Fællesskabet(4), særlig artikel 22, stk. 6, og

ud fra følgende betragtninger:

(1) Som følge af den situation, der opstod i Republikken Bosnien-Hercegovina i 1992, vedtog Kommissionen den 20. maj 1992 beslutning 92/271/EØF(5);

(2) situationen i Bosnien-Hercegovina har bedret sig;

(3) Bosnien-Hercegovina er blevet medlem af Det Internationale Kontor for Epizootier (OIE) og skal derfor indberette alle anmeldelsespligtige sygdomme;

(4) i betragtning af den nuværende EF-lovgivning er det muligt at hæve forbuddet i beslutning 92/271/EØF; indførsel af heste må ikke tillades uden en forudgående vurdering af hestenes sundhedssituation i Bosnien-Hercegovina;

(5) beslutning 92/271/EØF bør derfor ændres i overensstemmelse hermed;

(6) de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Artikel 1 i beslutning 92/271/EØF affattes således: "Artikel 1

Medlemsstaterne tillader ikke indførsel af heste med oprindelse i eller afsendt fra Bosnien-Hercegovina."

Artikel 2

Denne beslutning er rettet til medlemsstaterne.

Udfærdiget i Bruxelles, den 28. juni 1999.

På Kommissionens vegne

Franz FISCHLER

Medlem af Kommissionen

(1) EFT L 268 af 24.9.1991, s. 56.

(2) EFT L 162 af 1.7.1996, s. 1.

(3) EFT L 373 af 31.12.1990, s. 1.

(4) EFT L 24 af 31.1.1998, s. 9.

(5) EFT L 138 af 21.5.1992, s. 39.
RÅDETS AFGØRELSE

af 17. maj 1999

om indgåelse af en aftale med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne

(1999/439/EF)

RÅDET FOR DEN EUROPÆISKE UNION HAR -

under henvisning til artikel 6, stk. 1, i protokollen om integration af Schengen-reglerne i Den Europæiske Union, der, ved Amsterdam-traktaten, er knyttet som bilag til traktaten om Den Europæiske Union og traktaten om oprettelse af Det Europæiske Fællesskab -

TRUFFET FØLGENDE AFGØRELSE:

Eneste artikel

Aftalen med Republikken Island og Kongeriget Norge om disse to staters associering i gennemførelsen, anvendelsen og udviklingen af Schengen-reglerne, herunder bilagene, erklæringerne, slutakten og brevvekslingen i tilknytning hertil, godkendes hermed.

Teksten til de retsakter, der er nævnt i stk. 1, er vedføjet denne afgørelse.

Udfærdiget i Bruxelles, den 17. maj 1999.

På Rådets vegne

J. FISCHER

Formand
RÅDETS AFGØRELSE

af 6. juli 1999

om forlængelse af gyldigheden af fælles aktion 97/289/FUSP om iværksættelse af et EU-bistandsprogram til støtte for Den Palæstinensiske Myndighed i dens bestræbelser på at bekæmpe terroristhandlinger, der har deres udspring i territorier under dens kontrol

(1999/440/FUSP)

RÅDET FOR DEN EUROPÆISKE UNION HAR -

under henvisning til traktaten om Den Europæiske Union, særlig artikel 14, og

ud fra følgende betragtninger:

(1) Rådet vedtog den 29. april 1997 fælles aktion 97/289/FUSP(1) om iværksættelse af et EU-bistandsprogram til støtte for Den Palæstinensiske Myndighed i dens bestræbelser på at bekæmpe terroristhandlinger, der har deres udspring i territorier under dens kontrol;

(2) gyldigheden af denne fælles aktion, hvorved der blev udnævnt en EU-rådgiver, udløber den 29. april 2000;

(3) resultaterne af midtvejsrevisionen af denne fælles aktion bekræftede, at Unionens bistandsprogram har ydet et væsentligt bidrag til dens mål, som er at støtte Den Palæstinensiske Myndighed i dennes bestræbelser på at bekæmpe terroristhandlinger, der har deres udspring i territorier under dens kontrol.

(4) iværksættelsen af de aktiviteter, der er indeholdt i Unionens bistandsprogram, er i flere tilfælde blevet forsinket, med det resultat, at varigheden af disse aktiviteter sandsynligvis ville blive længere end varigheden af fælles aktion 97/298/FUSP;

(5) kontinuiteten i gennemførelsen af disse forskellige aktiviteter anses for vigtig, hvis Unionen skal nå de mål, den har sat sig;

(6) den 26. oktober 1998 udvidede Rådet mandatet for Union særlige repræsentant for fredsprocessen i Mellemøsten til også at omfatte sikkerhedsspørgsmål; under sådanne omstændigheder er det vigtigt at sikre en koordineret og sammenhængende EU-strategi -

TRUFFET FØLGENDE AFGØRELSE:

Artikel 1

Gyldigheden af fælles aktion 97/289/FUSP forlænges til den 31. maj 2002.

Artikel 2

EU-rådgiveren og Unionens særlige repræsentant for fredsprocessen i Mellemøsten koordinerer deres indsats inden for sikkerhedssamarbejdet for at sikre sammenhængen i Unionens indsats til støtte for fredsprocessen i Mellemøsten.

Artikel 3

Fælles aktion 97/289/FUSP tages op til revision senest den 30. juni 2000 med henblik på eventuel vedtagelse af et flerårigt program og fastlæggelse af et vejledende finansielt beløb for den resterende periode.

Artikel 4

Denne afgørelse har virkning fra dagen for vedtagelsen.

Den offentliggøres i EF-Tidende.

Udfærdiget i Bruxelles, den 6. juli 1999.

På Rådets vegne

T. HALONEN

Formand

(1) EFT L 120 af 12.5.1997, s. 2.
KOMMISSIONENS BESLUTNING

af 14. juni 1999

om ændring af beslutning 98/130/EF om godkendelse af det flerårige udviklingsprogram for Finlands fiskerflåde for perioden 1. januar 1997 til 31. december 2001

(meddelt under nummer K(1999) 1534)

(Kun den finske og svenske udgave en autentisk)

(1999/448/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2468/98 af 3. november 1998 om kriterier og betingelser for EF-strukturinterventioner inden for fiskeri, akvakultur og forarbejdning og afsætning af fiskerivarer og akvakulturprodukter(1), særlig artikel 5 og 6,

under henvisning til Rådets beslutning 97/413/EF af 26. juni 1997 om mål og detaljerede regler for en omstrukturering af Fællesskabets fiskerisektor i perioden 1. januar 1997 til 31. december 2001 med henblik på at opnå en bæredygtig ligevægt mellem ressourcerne og udnyttelsen heraf(2), særlig artikel 9, stk. 1, og

ud fra følgende betragtninger:

(1) De mål, der blev fastsat ved Kommissionens beslutning 98/130/EF af 16. december 1997 om godkendelse af det flerårige udviklingsprogram for Finlands fiskerflåde for perioden 1. januar 1997 til 31. december 2001(3), blev fastlagt på grundlag af de oplysninger, der forelå på daværende tidspunkt;

(2) på baggrund af nye oplysninger fra Finland om fordelingen mellem de forskellige fartøjskategorier i flåden bør målene for 31. december 2001 revideres;

(3) de i denne beslutning fastsatte foranstaltninger er i overensstemmelse med udtalelse fra Forvaltningskomitéen for Fiskeri og Akvakultur -

VEDTAGET FØLGENDE BESLUTNING:

Artikel 1

Oversigten over mål for det flerårige udviklingsprogram for Finlands fiskerflåde for perioden 1997 til 2001 i bilaget til denne beslutning, inklusive fodnoterne, annullerer og afløser oversigten i bilaget til beslutning 98/130/EF.

Artikel 2

Denne beslutning er rettet til Republikken Finland.

Udfærdiget i Bruxelles, den 14. juni 1999.

På Kommissionens vegne

Emma BONINO

Medlem af Kommissionen

(1) EFT L 312 af 20.11.1998, s. 19.

(2) EFT L 175 af 30.7.1997, s. 27.

(3) EFT L 39 af 12.2.1998, s. 73.

BILAG

>TABELPOSITION>

NR: Nedfiskningsrisiko.

OF: Overfisket.
KOMMISSIONENS BESLUTNING

af 23. juli 1999

om fastsættelse af den dato, på hvilken forsendelse af kvægprodukter fra Det Forenede Kongerige under den datobaserede eksportordning kan indledes i henhold til artikel 6, stk. 5, i Rådets beslutning 98/256/EF

(meddelt under nummer K(1999) 2500)

(1999/514/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 89/662/EØF af 11. december 1989 om veterinærkontrol i samhandelen i Fællesskabet med henblik på gennemførelse af det indre marked(1), senest ændret ved direktiv 92/118/EØF(2),

under henvisning til Rådets beslutning 98/256/EF af 16. marts 1998 om hasteforanstaltninger til beskyttelse mod bovin spongiform encephalopati, om ændring af beslutning 94/474/EF og om ophævelse af beslutning 96/239/EF(3), senest ændret ved Kommissionens beslutning 98/692/EF(4), særlig artikel 6, stk. 5, og

ud fra følgende betragtninger:

(1) I henhold til artikel 6, stk. 5, i beslutning 98/256/EF fastsætter Kommissionen efter at have gennemført EF-kontrolbesøg og underrettet medlemsstaterne den dato, på hvilken forsendelse af de i denne artikel omhandlede produkter kan indledes;

(2) kontrolbesøg, som Kommissionen har gennemført i Det Forenede Kongerige fra 12.-16. april 1999 navnlig med henblik på at vurdere veterinærkontrolsystemet i henhold til artikel 6 og 7 samt bilag III i beslutning 98/256/EF, har vist, at betingelseme er opfyldt på tilfredsstillende vis; et opfølgende kontrolbesøg er planlagt;

(3) på det tidspunkt, hvor beslutning 98/692/EF blev vedtaget, forpligtede Kommissionen sig til i overensstemmelse med normal praksis for kontrolrapporter at fremlægge resultaterne af det i artikel 6, stk. 5, omhandlede kontrolbesøg samt de konsekvenser, der kan drages af resultaterne, for medlemsstaterne på et møde i Den Stående Veterinærkomité; denne fremlæggelse har fundet sted; datoen fastsættes derfor til den 1. august 1999 -

VEDTAGET FØLGENDE BESLUTNING:

Artikel 1

Den i artikel 6, stk. 5, i beslutning 98/256/EF omhandlede dato fastsættes til den 1. august 1999.

Artikel 2

Denne beslutning er rettet til medlemsstaterne.

Udfærdiget i Bruxelles, den 23. juli 1999.

På Kommissionens vegne

Erkki LIIKANEN

Medlem af Kommissionen

(1) EFT L 395 af 30.12.1989, s. 13.

(2) EFT L 62 af 15.3.1993, s. 49.

(3) EFT L 113 af 15.4.1998, s. 32.

(4) EFT L 328 af 4.12.1998, s. 28.